Француз бәйете буйынса эссе.

Башҡорт халыҡ ижадында 1812 йылдың Ватан һуғышына арналған әҫәрҙәр байтаҡ ҡына. Шуларҙың араһында “Француз бәйете”. Был бәйет ижад ителгәненә ике быуаттан ашыу ваҡыт үтеүенә ҡарамаҫтан, күтәрелгән проблемалар актуаль булып тора. Беренсенән, махсус хәрби операцияһы бара. Икенсенән, илдә көҙгөһөн өлөшләтә мобилизация үтте. Өсөнсөнән, беҙҙең аҫыл ир-егеттәребеҙ һуғыш яланында ҡан ҡоя.

Ә ниндәй проблемалар күтәрелә һуң?

Иң тәүҙә, Ватан һуғышына ҡыҫҡа ваҡыт эсендә, август айынан октябргә тиклем, 10 алып 30 бишйөҙлөк башҡорт һәм мишәр полктарын фронтҡа ебәреүен, әйтергә кәрәк. Бының турала П. Е. Матвиевский һәм А. Н. Усманов үҙенең монографияларында яҙа. 1812 йылда ҡоролоҡ булған, халыҡ асыҡҡан. Шулай ҙа башкорттар, казкатар һәм башҡа халыҡтар үҙҙәренең аттары, мундирҙары һәм һуғыш ҡоралдары менән әүҙем ҡатнашҡандар. Һуғыштың кәрәк-яраҡтары өсөн аҡса ла йыйғандар: 15 августта 500 мең һум йыйылһа, сентябрҙа ла ирекле взностар дауам итә. Әлбиттә, бындай иғәнәләр шул көйө үтеп китмәгән: халыҡ та күпләп ҡырылған, һуғыш яланында ир-егеттәр ҙә ҡорбан булған.

Икенсенән, батырлыҡ темаһы. А. З. Әсфәндияровтың “1812 йылдың Ватан һуғында башҡорт халҡы” мәҡәләһендә быға раҫлау булып түбәндәге миҫалдар тора: арьергард алышы барышында атлы ғәскәрҙәр күп тапҡыр үҙенең хәрби оҫталығын һәм батырлығын күрһәтә. Гродино әргәһендәге алышта 1-се башҡорт полкының рядовойы Үзбәк Аҡмурзин, Буранбай Сыуашбаев, хорун Ғилман Хоҙайбиҙин һәм башҡалар үҙҙәренең батырлыҡтарын күрһәтә. Брест – Литовсктан көнсығышыраҡ Кобрин ҡалаһы әргәһендә Әйүп Каипов, Аралбай Аҡсулпанов күрһәткән батырлыҡтары өсөн изге Аннаның 4-сед дәрәжә ордены менән бүләкләнә. Әлбиттә, бындай миҫалдар күп.

Шулай итеп, башҡорттар ,башҡа халыҡтар менән бер рәттә, борон-борондан еңеү өсөн, Ватан өсөн үҙенең тәнен, йәнен аямаған. Уларҙың батырлығы хәҙерге быуын кешеләренә маяҡ булып тора.